Steak Of New Orleans @ I-Mall ก่อนสามแยกไฟฟ้าสุดถนนศรีนครินทร์ ร้านนี้พึ่งเปิดได้ไม่นานค่ะ ไม่แน่ใจว่าปลายเดือนที่แล้วรึต้นเดือนนี้ พี่สาวส่ง fb ของทางร้านมาชวนไปกินค่ะ เราก็คาดคะเนว่าร้านเปิดช่วงประมาณนี้จากเพจที่ลง ร้านนี้ย้ายมาจากถนนแบริ่งตัดใหม่ลาซาล ร้านเก่าเป็นที่นั่งบนฟุตบาตติดริมถนนซึ่งเราก็ไม่เคยไปทานค่ะ ส่วนร้านใหม่นี้อยู่ทางด้านหน้าของโครงการเลย ติดริมถนนใหญ่ ข้างร้านอาหารญี่ปุ่นและอเมซอน ร้านตกแต่งดูดีน่าเข้ากว้างดีค่ะ รองรับลูกค้าได้เยอะเลย

ข้อมูลจาก FB ของทางร้าน ระบุว่าซอส BBQ ของทางร้านเป็นสูตรพิเศษแบบดั้งเดิมของชาวนิวออร์ลีนส์ โดยเชฟชาลีจากซานฟราน (เชฟมือชาลี ช่อง5 ตัวจริงเรื่องปิ้งย่าง) การันตีความอร่อยจากดารา เซเลปชั้นนำจากไทยและอดีตประธานาธิบดี จอร์ช ดับเบิ้ลยูบูช จากอเมริกามาแล้ว.......(อ้างอิงจาก fb @steakofneworleans)

Open 11:00-22:00
Tel. 064-0168168
FB @steakofneworleans
มีที่จอดรถ

Promotion 
- Like & Share เพจของทางร้าน รับเฟรนช์ฟรายส์ฟรีคนละ 1 จาน
- 7 วัน 7 โปร ในแต่ละวันจะมี 1 เมนูไม่ซ้ำกันลดราคาประมาณ 20-40฿ แล้วแต่เมนู ลองดูในรูปเมนูที่ลงนะคะ
- 

### รายการที่สั่ง ###

น้ำเปล่า (10฿) + น้ำแข็ง (2฿/แก้ว)

เฟรนช์ฟรายส์ (38฿) ได้ฟรีจากการ like&share คนละจาน ไป2คนได้2จาน ปริมาณเยอะอยู่ค่ะ ตอนแรกคิดว่าฟรีคงให้มาน้อนแต่ผิดคาดเยอะ ร้อน กรอบ แต่เกลือเยอะไปนิด เค็มไปหน่อย

สเต๊กหมูนิวออร์ลีน (89฿) เนื้อหมูนุ่มใช้ได้ แต่ติดมันเยอะไปหน่อยเลยเหนียวๆตรงที่ติดมัน น้ำซอสสูตรพิเศษของทางร้านมีรสเค็มหวานเปรี้ยว แต่เค็มนำมากกว่าค่ะ จะมีขนมปังทาเนยแผ่นบางๆเล็กๆ1แผ่น และสลัดจะมีกะหล่ำฝอย แครอทฝอยแซมนิดๆ ต้นอ่อนทานตะวัน และลูกเกดอีกนิดหน่อยค่ะ

สเต๊กปลาทอด (69฿) เนื่องจากโปรประจำวันของวันนี้ เป็นเมนูนี้ลดราคาเหลือ 49฿ เลยสั่งจานนี้ด้วยค่ะ ปริมาณเยอะอยู่ ปลาดอลลี่ชุบแป้งทอดร้อนๆกรอบไม่อมน้ำมัน ราดซอสน่าจะตัวเดียวกับจานก่อนหน้า มีรสหวานเค็มเปรี้ยว จานนี้อร่อยดีค่ะยิ่งลดราคาแล้วด้วยยิ่งคุ้ม

*** ร้านสเต๊กแห่งใหม่ย่านสมุทรปราการ ราคาไม่แพง มีทั้งหมู ไก่ ปลา เนื้อวัว รวมไปถึงของทานเล่น สลัด และ ของหวาน เจ้าของร้านบริการดีมากๆ จะเดินมาถามทุกโต๊ะว่าอาหารเป็นไงบ้านโอเคไหม และจะถ่ายรูปกะลูกค้าทุกโต๊ะค่ะ ใครไม่ถ่ายไม่น่ารอดนะคะ 555 ***



                               ----------------

*** รีวิวนี้เป็นความเห็นส่วนตัว คนเราลิ้นต่างกัน ความชอบต่างกัน มุมมองต่างกัน ช่วงเวลาที่ไปทานคนละช่วงกัน บางวันอาจจะดีบางวันอาจจะไม่ดี บางทีร้านพึ่งเปิดยังไม่เข้าที่เข้าทาง รึบางทีเชฟคนละคน มือไม่นิ่ง บางคนไปทานและอร่อยมาก บางคนไปทานกลับเฉยๆ อย่าเอารีวิวของคนๆนึงมาตัดสินทั้งหมด ควรลองด้วยตัวเอง รีวิวเป็นแค่การบอกคร่าวๆเป็นไกด์ไลน์เท่านั้น ***

*** รีวิวทุกรีวิว ไปทานด้วยตัวเองจริง เรทที่ให้ 3 ดาว มาตรฐานส่วนตัวคือใช้ได้ไม่ได้แย่โอเคฝากท้องได้ ถ้าร้านไหนให้1-2 คือเราบอกจุดแก้ไขในร้านที่มีปัญหาเพื่อให้ทางร้านปรับปรุงให้ดีกว่าเดิม ไม่ได้โจมตีร้านแต่อย่างใด ถ้าอาหารรสชาติไม่โอเค บริการไม่โอเค หรือไม่สะอาด จะให้มารีวิวตรงกันข้ามคงไม่ใช่ ***

*** รีวิวนี้รวมไปถึงเมนูที่ลง เป็นราคาที่กิน ณ วันที่ไปทานหรือในช่วงที่ไปทาน ราคาอาจจะมีการเปลี่ยนแปลงในอนาคต รบกวนคนอ่านรีวิวทุกท่านไปทานอาหารร้านไหนก็ตาม กรุณาอ่านราคาจากเมนูในร้านวันที่ไป จะได้ไม่มีปัญหาเรื่องราคาหรือเมนูภายหลังค่ะ เพราะราคาอาหารถ้ามีการปรับราคาขึ้นหรือลง มันเป็นเรื่องปกติของร้านอาหาร อย่าวัดว่ามาทานปีนี้และจะต้องราคาเดียวกับเมนูหรือรีวิวที่ลงก่อนหน้าซึ่งมันอาจจะครึ่งปี 1ปี หรือหลายปี รบกวนอ่านรีวิวอย่างมีสติค่ะ ทางที่ดีโทรสอบถามรายละเอียดทางร้านจะดีกว่า ***

     
                             

